АҞӘА, жәабран 22 — Sputnik. Урыстәылатәи акерлингистцәа Александр Крушельницкии Анастасиа Брызгаловеи Пхенчхан имҩаԥысуа Аолимпиада-2018 аҟны иранашьахаз аџьаз медалқәа ҳәа аанацҳауеит Р-Спорт., акерлинг азы Урыстәыла Афедерациа апресс-маӡаныҟәгаҩ Валентина Паринова лажәақәа ҵаҵӷәыс иганы.
"Аӡбарҭа иара усгьы амедалқәа ҳамхра иадгылон. Ҳара ахҭыс аҭыԥ шамаз азы ҳҿы ҳақәшаҳаҭхеит. Адопинг-гәаҭараҿы ашьа мельдони алырбааит. Амедалқәа ҳархынҳәуеит", — лҳәеит лара.
Аҩашаҽны иаарԥшын Крушельницки ишьаҿы мельдони аҟазаара. Иазгәаҭан иара знык ахархәара шаҭаз.
Уаанӡатәи агәаҭарақәа раан адопинг-тестқәа рҟны аспортсмен ишьа цқьан. Аспортсмен ихаҭа иакәзар мап ацәикуеит ззин ыҟам амаҭәашьар дырны ихы иаирхәеит ҳәа ирҳәо.